賽前一日大舉練兵 輝哥要風得風
2024年05月18日 12:30
東網電視
更多新聞短片
「風火恆雲」出跑道一刻，輝哥在旁認真檢視。
姚本輝馬房在今期賽事派出9駒上陣，分別由7位騎師搏殺，一副大軍壓境模樣，事實上姚廐戰駒已準備就緒，賽前一日更見練者備戰動靜多多，鏡頭甚為矚目。
7時正，第6場「風火恆雲」及第8場「自由奔騰」在機坪亮相踱步熱身，練者如常企在欄邊睇足全程，半小時後，第2批戰馬出操，第4場「一定掂」，第7場「隱形翅膀」及第10場「陽光勇士」由助手騎出內圈加課，輝哥在場打點完畢，即刻飛撲出烽火台督操，緊張到痺。
值得注意第6場件「風火恆雲」，跑四班1400米賽事，對上3仗跑一哩無功而還，今次回師贏馬路程排3檔起步，相信幕後更有爭勝把握。